આ અંગેની વિગત એવી છે કે વસ્ત્રાલના દેવનંદન ફ્લેટ ખાતે કૃષ્ણકુમારસિંહ ક્ષત્રિય પોતાના પરિવાર સાથે રહે છે. કૃષ્ણકુમારસિંહ બાપુનગર પોલીસ સ્ટેશનમાં હેડ કોન્સ્ટેબલ તરીકે ફરજ બજાવે છે. ગત ૧૭ જાન્યુઆરીના રોજ તેઓએ નવું બજાજ પલ્સર ૧૫૦ સીસીનું બાઈક ખરીદ્યું હતું. ૨૪ જાન્યુઆરીના રોજ નાઈટ ડ્યૂટીની તેઓની નોકરી હોઈ સાંજે બાઇક લઈ નોકરી ગયા હતા અને તેઓનું બાઈક બાપુનગર પોલીસ લાઈનમાં પાર્ક કર્યું હતું.